Kubšicy

Kubšicy ( Kubschütz) su wjes a gmejna w hornjołužiskim wokrjesu Budyšin. Gmejnski teritorij rozpřestrěwa so w hornjołužiskich honach wot wjerškow Hromadnika a Čornoboha w juhu hač k zwjazkowej awtodróze 4 a Albrechtowce w sewjeru.

Wjes sama ma  wobydlerjow, gmejna wokoło 2.500.

Cyła gmejna słuša oficielnje do serbskeho sydlenskeho ruma.

 Stawizny 
Wjes naspomni so prěni raz wokoło lěta 1088 jako Cupcici a słušeše w srjedźowěku k Stołpinskemu hamtej. Z tym njebě z dźělom Hornjeje Łužicy. Zafarowani běchu Kubšičenjo najprjedy raz do Budyšina, pozdźišo pak do Poršiskeje wosady.

W 20. lětstotku zagmejnowachu so Brězow, Šekecy, Sowrjecy (1950), Konjecy (1973), Rachlow (1974), Jenkecy a Poršicy (1994).

 Wobydlerstwo 
Po Mukowej statistice mějachu Kubšicy we 1880tych lětach cyłkownje 245 wobydlerjow, z nich 228 Serbow (93 %) a 17 Němcow. Arnošt Černik zwěsći w lěće 1956 serbski podźěl wobydlerstwa Kubšiskeje gmejny wot jenož hišće 49,8 %.

Po ludličenju lěta 2011 bě 43,9 % wobydlerjow Kubšiskeje gmejny ewangelskeje a 4,5 % katolskeje konfesije.Wuslědki censusa 2011 za Kubšisku gmejnu: Nabožina

 Wjesne dźěle 
mini|Hruboćicy
mini|Poršiska wosadna cyrkej
mini|Rachlow pod Čornobohom
Ke gmejnje słuša slědowacych 24 wsow:

 wjes  wob.  <small>přer.staroba  ♀/♂a  kwocientmłodychb  kwocientstarychc  wosoby/domjacnosć Bošecy  271  43,9  98  24  30  2,3 Brězow  85  42,6  118  31  33  2,5 Cyžecy  38  47,2  100  17  14  2,2 Delany  52  40,9  100  28  17  2,6 Hruboćicy  68  49,9  84  24  42  2,4 Chójnica  40  36,4  122  42  25  2,7 Jenkecy  342  44,2  109  26  29  2,7 Konjecy  85  45,1  113  30  40  2,2 Krakecy  185  49,6  99  18  47  2,5 Kubšicy  495  44,7  102  27  33  2,4 Kumšicy  63  41,8  110  29  24  2,6 Lětoń  52  43,2  73  19  25  2,3 Nowe Poršicy  45  54,4  105  11  50  2,2 Poršicy  289  49,5  95  12  33  2,2 Rabocy  68  43,4  100  17  14  2,4 Rachlow  163  46,0  87  20  35  2,6 Sokolca  62  41,1  94  40  37  2,2 Sowrjecy  89  46,5  102  30  35  2,5 Splósk  59  43,0  103  18  13  2,5 Šekecy  28  54,2  100  6  69  2,2 Torońca  18  52,7  125  22  78  2,0 Wadecy  56  45,8  115  32  48  2,6 Wysoka  23  47,2  109  19  25  2,9 Zrěšin  27  57,3  108  14  79  2,7 gmejna Kubšicy  2703  45,7  101  23  33  2,4 podaća po cencusu 2011; staw: 9.5.2011Statistiski krajny zarjad Sakskeje: gmejna Kubšicy a: ličba mužow na 100 žonowb: poměr ličby wosobow pod 18 lětami k 100 wosobam mjez 18 a 65c: poměr ličby wosobow nad 65 lětami k 100 wosobam mjez 18 a 65

Do Hruboćic słuša kublerske sydlišćo Jaseńca.

 Politika 
Gmejna słuša k sakskemu wólbnemu wokrjesej 56 (Budyšin 5) a k zwjazkowemu wólbnemu wokrjesej 156 (Budyšin I).

 Gmejnska rada 
Gmejnska rada ma tuchwilu třinaće čłonow. Komunalne wólby lěta 2019 mějachu slědowace wuslědki:Wuslědki komunalnych wólbow dnja 26. meje 2019 w Kubšicach na wahlen.sachsen.de

 Strony a zjednoćenstwa 2019 2014 % sydła % sydłaCDU31,6543,16Wolerske zjednoćenstwo Kubšicy31,1426,14Sport Kubšicy21,4212,72Sport Krakecy8,916,71Lěwica7,117,61FDP--3,90 cyłkownje 100,0 13 100,0 14 wobdźělenje 73,9 % 61,5 %

 Wjesnjanosta 
Wjesnjanosta Kubšic je wot lěta 2008 Olaf Reichert (bjezstronski). Wón bu w lěće 2022 z 90,7 % hłosow w zastojnstwje wobkrućeny.Wuslědki komunalnych wólbow dnja 7. junija 2015 w Kubšicach na statistik.sachsen.de

+wólby wjesnjanostywólbawjesnjanostanamjetwuslědk (%)2022Olaf ReichertReichert90,7201570,0200852,22001Joachim HantuschCDU87,7

 Wosobiny 
mini|upright=0.4|Spisowaćel Jurij Wjela, rodźeny Kubšičan
 Jurij Wjela (1892–1969), spisowaćel
 Toni Bruk (1947–2020), filmowc

 Wobchad 
Kubšicy su wot lěta 1846 zastanišćo železniskeje čary Drježdźany–Zhorjelc a wjedźe tu zwjazkowa dróha 6 (z Bremerhavena do Zhorjelca).

 Žórła 

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Gmejna w Sakskej
!
Kategorija:Sydlišćo w serbskim sydlenskim rumje
Kategorija:Prěnje naspomnjenje 1088